ปกติหนูปวดท้องน้อยขณะที่ประจำเดือนมาทุกครั้ง แต่วันนี้ประมาณบ่ายโมงอยู่ๆก็ปวดท้องน้อยขึ้นมา ตอนแรกนึกว่าเป็นเพราะไม่ได้กินข้าวเช้า แล้วข้าวกลางวันกินไม่ตรงเวลาด้วย หลังจากนั้นไปเข้าห้องน้ำมีตกขาว และมีกลิ่นร่วมด้วย(ไม่แรง) พอเข้าห้องน้ำอีกครั้งก็เจอตกขาวปนเลือด เข้าครั้งที่สามพบว่า ตกขาวเปลี่ยนสีเป็นสีเหลืองปนเลือด -เป็นอันตรายไหมคะ -ประจำเดือนหนูมาไม่ปกติ
สวัสดีค่ะ BP-ep @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น @จากที่ BP-ep เล่ามาคิดว่าเป็นการตกขาวที่ผิดปกตินะคะ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. **ถ้าไม่ดีขึ้น ควรไปพบสูตินารีแพทย์เพื่อรับการวินิจฉัยและรักษาต่อไปค่ะ.